**ΓΥΜΝΑΣΙΟ ΛΥΚΕΙΟ ΠΟΛΕΜΙΟΥ ΣΧΟΛΙΚΗ ΧΡΟΝΙΑ: 2015 - 16**

**ΓΡΑΠΤΕΣ ΑΠΟΛΥΤΗΡΙΕΣ ΕΞΕΤΑΣΕΙΣ**

**ΙΟΥΝΙΟΥ 2016**

|  |  |
| --- | --- |
| **Τάξη:** Γ ΄ Γυμνασίου  **Μάθημα: Ιστορία**  **Ημερομηνία:** 08/06/2015  **Αρ. σελίδων: 6**  **Χρόνος εξέτασης:** 2:00 (δύο ώρες) |  |

### ΟΔΗΓΙΕΣ

* Το εξεταστικό δοκίμιο αποτελείται από **6** σελίδες (συμπεριλαμβανομένης και της 1ης σελίδας)
* Όλες οι απαντήσεις σας να γραφούν στα **φύλλα εξέτασης** και όχι πάνω στο εξεταστικό δοκίμιο.
* Δεν επιτρέπεται η χρήση διορθωτικού υγρού.
* Γράφετε μόνο με μελάνι, μπλε ή μαύρου χρώματος.

**ΜΕΡΟΣ ΠΡΩΤΟ (4 μονάδες)**

**Να απαντήσετε ΥΠΟΧΡΕΩΤΙΚΑ και στις δύο (2) ερωτήσεις.**

**1. Να γράψετε στα φύλλα εξέτασής σας τα γράμματα της στήλης Α´ και δίπλα από**

**το καθένα τον αντίστοιχο αριθμό με το ορθό περιεχόμενο της στήλης Β΄.**

**Προσοχή: Στη στήλη Β περισσεύει ένα σημείο**.

|  |  |  |  |
| --- | --- | --- | --- |
|  | **ΣΤΗΛΗ Α΄** |  | **ΣΤΗΛΗ Β΄** |
| **Α Α** | Ιωάννης Καποδίστριας | **1 1** | Πρωθυπουργός Αγγλίας |
| **Β** | Αρχιεπίσκοπος Κυπριανός | **2 2** | Μεγάλη Ιδέα |
| **Γ** | Ουίνστον Τσόρτσιλ | **3 3** | Πρωθυπουργός Γαλλίας |
| **Δ Δ** | Ιωάννης Κωλέττης | **4 4** | 9η Ιουλίου 1821 |
|  |  | **5 5** | Κυβερνήτης της Ελλάδας |

**(4 χ 0,5 μον.= 2 μον)**

**2. Να προσδιορίσετε αν το περιεχόμενο των ακόλουθων προτάσεων είναι ορθό ή λάθος, γράφοντας στα φύλλα εξέτασής σας τη λέξη «ορθό» ή «λάθος» δίπλα στον αριθμό που αντιστοιχεί στην κάθε πρόταση:**

**Α**. Η επανάσταση στις Παραδουνάβιες Ηγεμονίες πέτυχε, γιατί ο τσάρος δεν επέτρεψε την είσοδο του

τουρκικού στρατού στις Ηγεμονίες.

**Β.** Ο βασιλιάς Κωνσταντίνος επιδίωξε τη συμμετοχή της Ελλάδας στον Α΄ παγκόσμιο πόλεμο στο πλευρό

των Κεντρικών Δυνάμεων.

**Γ.** Ένας από τους λόγους που η Κύπρος δεν επαναστάτησε το 1821 ήταν το γεγονός ότι βρισκόταν κοντά

στα τουρκικά παράλια.

**Δ**. Το 1789 έγινε η κατάληψη της Βαστίλης, μισητό σύμβολο της απολυταρχίας.

**(4 χ 0,5 μον.= 2 μον)**

**ΜΕΡΟΣ ΔΕΥΤΕΡΟ (6 μονάδες)**

**Να απαντήσετε σε ΔΥΟ (2) ΜΟΝΟ από τις πιο κάτω ερωτήσεις.**

**Κάθε ερώτηση βαθμολογείται με τρεις (3) μονάδες.**

1. Να γράψετε κατατοπιστικά σημειώματα για τα πιο κάτω:
2. Διάκριση των εξουσιών (εισηγητής, περιεχόμενο)
3. Σύμφωνο Ρίμπεντροπ – Μολότοφ (χρονικό πλαίσιο, συμβαλλόμενα μέρη, αποφάσεις)

**2**. **α.** Να γράψετε τέσσερα (4) αίτια της επανάστασης της 3ης Σεπτεμβρίου 1843.

**β.** Ποιο ήταν το αποτέλεσμα της επανάστασης αυτής;

**3.** ***Φιλική Εταιρεία***

**α.** Πού και πότε ιδρύθηκε;

**β.** Ποιοι ήταν οι ιδρυτές της;

**γ.** Ποιος ήταν ο σκοπός της ίδρυσής της;

**δ.** Σε ποιον ανατέθηκε η ηγεσία της Φιλικής Εταιρείας;

**ΜΕΡΟΣ ΤΡΙΤΟ (8 μονάδες)**

**Να απαντήσετε σε ΔΥΟ (2) ΜΟΝΟ από τις πιο κάτω ερωτήσεις.**

**Κάθε ερώτηση βαθμολογείται με τέσσερις (4) μονάδες.**

**Ερώτηση 1**

Μελετώντας προσεκτικά το πιο κάτω παράθεμα και με βάση τις ιστορικές σας γνώσεις:

**α.** Να αναφέρετε τους αντιπάλους του Α΄ Βαλκανικού πολέμου.

**β.**  Να γράψετε δύο (2) αίτια και την αφορμή του πολέμου.

*Οι Βαλκανικοί Πόλεμοι (1912-1913) εντάσσονται στο γενικότερο πολεμικό κλίμα που επικρατούσε στην Ευρώπη και συνδέονται με την ανάπτυξη των εθνικών κινημάτων στη Βαλκανική, με τη σκλήρυνση της τουρκικής πολιτικής και με την αλλαγή στο συσχετισμό των δυνάμεων στην Ευρώπη.*

*Μέσα στο πλαίσιο του χωρισμού της Ευρώπης σε δύο στρατόπεδα (Κεντρικές Αυτοκρατορίες – Σύμμαχοι), το Ανατολικό Ζήτημα, το ζήτημα δηλαδή του διαμελισμού της Οθωμανικής Αυτοκρατορίας και του ελέγχου στα Στενά, εισήλθε σε μια νέα κρίσιμη φάση. Πράγματι, με την επικράτηση των Νεοτούρκων (1908) και παρά τη φιλελευθεροποίηση του τουρκικού καθεστώτος και τις μεταρρυθμίσεις, η πολιτική της Τουρκίας απέναντι στους υποδούλους έγινε πιο εθνικιστική, πιο σκληρή (διώξεις, κλείσιμο σχολείων κτλ.). Έτσι, η απελευθέρωσή τους γινόταν ανάγκη επιτακτική. Άλλωστε, οι Σύμμαχοι και ιδιαίτερα οι Άγγλοι έβλεπαν με συμπάθεια τα εθνικά κινήματα της Βαλκανικής και δεν είχαν αντίρρηση για ένα νέο διαμελισμό της Οθωμανικής Αυτοκρατορίας.*

**Β. Κρεμμυδάς, Νεότερη Ιστορία, εκδόσεις Γνώση, Αθήνα 1984, σελ. 238**

**Ερώτηση 2**

Αφού μελετήσετε προσεκτικά τις πιο κάτω εικόνες και παραθέματα και με βάση τις ιστορικές σας γνώσεις:

**α.** Να αναφέρετε και να εξηγήσετε τέσσερις (4) λόγους που οδήγησαν στη μικρασιατική

καταστροφή.

**β.** Να γράψετε δύο (2) συνέπειες της καταστροφής αυτής για τον Ελληνισμό.

**γ.** Με ποια συνθήκη ειρήνης τερματίστηκε ο Μικρασιατικός πόλεμος και τι προνοούσε αυτή;





«Χιλιάδες μυριάδες χριστιανοί είχαν πια σωριαστεί στις ακρογιαλιές της Μικρασίας, ελπίζοντας να σωθούν, ας είναι και κολυμπώντας. Οι πρώτοι Τούρκοι είχαν φτάσει μπρος στη Σμύρνη. Δεν τους συγκρατούσε τίποτα. Χυθήκανε μέσα στην πολιτεία σφάζοντας, αρπάζοντας. Οι πρώτες φωτιές είχαν κιόλας ανάψει. Μες την παραζάλη, μανάδες χάνουν τα παιδιά, ο άντρας τη γυναίκα. Οι ξένοι κάνουν ακόμα μιαν αναίσχυντη πράξη. Τα καράβια τους σαλπάρουν, χωρίς να σώσουν από του χάρου τα δόντια τους δύστυχους χριστιανούς που πηδάνε στο νερό παρακαλώντας, καλώντας βοήθεια! Βοήθεια»

**Σελίδες τραγωδίας, περιοδικό Νέα Εστία, μνήμη Μικράς Ασίας, τεύχος 1091,σελ.50.**

«Τόσοι ήταν, ενάμισι εκατομμύριο ρωμιοί μικρασιάτες, που στριφογύριζαν τώρα στο καύκαλο της Ελλάδας, σαν περιπλανώμενοι ... Χωρίς πατρίδα χωρίς δουλειά χωρίς σπίτι. Και μόλις χτες να θυμάσαι πως ήσουνα νοικοκύρης. Ψάχναν για τον αίτιο , αναθεμάτιζαν τον ουρανό, τη γης, τον Κεμάλ το Βενιζέλο τον Κωνσταντίνο, την Αντάντ, τον πόλεμο. Μα πριν απ' όλα τον ύπουλο τον Άγγλο, το διπλοπρόσωπο, που έκανε μπίζνες και αυτοκρατορική πολιτική με το αίμα και τη δυστυχία ενός λαού .... »

**ΔΙΔΩ ΣΩΤΗΡΙΟΥ- "Οι νεκροί περιμένουν"**

**Ερώτηση 3**

Αφού μελετήσετε προσεκτικά το πιο κάτω παράθεμα και με βάση τις ιστορικές σας γνώσεις:

**α.** Η ανατίναξη της γέφυρας του Γοργοποταμου υπήρξε μια από τις σημαντικότερες αντιστασιακές πράξεις.

Να τεκμηριώσετε την πιο πάνω θέση γράφοντας τουλάχιστον δύο επιχειρήματα.

**β.** Να γράψετε τις αντιστασιακές ομάδες που ήταν υπεύθυνες για την ανατίναξη και τα ονόματα των

αρχηγών τους.

Η επιχείρηση κατά της γέφυρας του Γοργοπόταμου (1942), σύμφωνα με τον ίδιο τον Τσώρτσιλ, μπορεί να θεωρηθεί σα μακρινό προοίμιο της μάχης του Ελ Αλαμέιν, γιατί κόβει το δρόμο εφοδιασμού των στρατευμάτων του Ρόμμελ μέσω της Ελλάδας. Τα σαμποτάζ εντείνονται, οι συγκοινωνίες παρεμποδίζονται σοβαρά [...]. Ο αντάρτικος πόλεμος, απλωμένος σ' όλη την ηπειρωτική Ελλάδα και στα περισσότερα νησιά, ακινητοποιεί στην Ελλάδα τρεις γερμανικές μεραρχίες και τέσσερις ιταλικές, που προσπαθούν μάταια να καταπνίξουν το αντάρτικο κίνημα».

Ν. Σβορώνος,Επισκόπηση Νεοελληνικής Ιστορίας, Θεμέλιο, Αθήνα 91985, σ. 139.

**ΜΕΡΟΣ ΤΕΤΑΡΤΟ (2 μονάδες)**

**Να απαντήσετε σε ΜΙΑ (1) ΜΟΝΟ από τις πιο κάτω ερωτήσεις. Κάθε ερώτηση βαθμολογείται με δύο (2) μονάδες.**

1. **α.** Ποιος ήταν ο σκοπός της ίδρυσης και ποια η δράση της ΕΟΚΑ;

**β.** Να γράψετε δύο (2) ήρωες της ΕΟΚΑ.

**γ.** Ποιο ήταν το αποτέλεσμα του αγώνα της ΕΟΚΑ;

**2.** Μελετώντας προσεκτικά το πιο κάτω απόσπασμα και αξιοποιώντας τις ιστορικές σου γνώσεις, να

απαντήσεις στα πιο κάτω:

**α.** Ποια είναι η κυριότερη μειονότητα της Κύπρου στην οποία αναφέρεται ο Ντε Σμιθ;

**β.** Ποιος Πρόεδρος της Δημοκρατίας αναγκάστηκε να προτείνει να αλλάξουν *13 σημεία του*

*Συντάγματος* και γιατί;

«Το Σύνταγμα της Κύπρου, ενώ εγκαθίδρυε μια ανεξάρτητη και κυρίαρχη Δημοκρατία, ήταν, σύμφωνα με το Ντε Σμιθ (μια αυθεντία στο Συνταγματικό Δίκαιο), «μοναδικό στη λαβυρινθώδη πολυπλοκότητά του και στην πολλαπλότητα των εγγυήσεων που προνοεί για την κυριότερη μειονότητα» και έτσι «είναι μοναδικό ανάμεσα στα συντάγματα σ' ολόκληρο τον κόσμο» (S.Α. de Smith «The New Commonwealth and its Constitutions», Λονδίνο 1964, σ. 296). Ως εκ τούτου δεν ήταν παράξενο που σε λιγότερο από τρία χρόνια η κατάχρηση των εγγυήσεων από την Τουρκοκυπριακή ηγεσία οδήγησε σε πλήρη παράλυση του Συντάγματος. Αυτό κατέστησε αναγκαία την υποβολή προτάσεων για συνταγματικές μεταρρυθμίσεις («13 σημεία») από τον Πρόεδρο της Δημοκρατίας Μακάριο Γ', που αμέσως απορρίφθηκαν από την Τουρκική Κυβέρνηση και στη συνέχεια από την Τουρκοκυπριακή ηγεσία. Η Τουρκία, στην προσπάθεια προώθησης των επεκτατικών της βλέψεων, υποκίνησε την Τουρκοκυπριακή ηγεσία να εξεγερθεί κατά του κράτους, ανάγκασε τα τουρκοκυπριακά μέλη της εκτελεστικής, της νομοθετικής και της δικαστικής εξουσίας, και τους Τουρκοκύπριους δημόσιους υπαλλήλους να αποσυρθούν από τις θέσεις τους και δημιούργησε θύλακες στη Λευκωσία και άλλα μέρη του νησιού».

***www.culturalportal.moec.gov.cy.***

***Επίσημη Πολιτιστική Πύλη της Κύπρου. Τμήμα Πολιτιστικών Υπηρεσιών, Υπουργείο Παιδείας***

***και Πολιτισμού, Κυπριακή Δημοκρατία***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ο Διευθυντής**

**.............................**

**Χριστοδουλίδης Αντρέας**

**ΜΕΡΟΣ ΤΕΤΑΡΤΟ (2 μονάδες)**

**Να απαντήσετε σε ΜΙΑ (1) ΜΟΝΟ από τις πιο κάτω ερωτήσεις. Κάθε ερώτηση βαθμολογείται με δύο (2) μονάδες.**

1. **α.** Ποιος ήταν ο σκοπός της ίδρυσης και ποια η δράση της ΕΟΚΑ;

**β.** Να γράψετε δύο (2) ήρωες της ΕΟΚΑ.

**γ.** Ποιο ήταν το αποτέλεσμα του αγώνα της ΕΟΚΑ;

**2.** Μελετώντας προσεκτικά το πιο κάτω απόσπασμα και αξιοποιώντας τις ιστορικές σου γνώσεις, να

απαντήσεις στα πιο κάτω:

**α.** Ποια είναι η κυριότερη μειονότητα της Κύπρου στην οποία αναφέρεται ο Ντε Σμιθ;

**β.** Ποιος Πρόεδρος της Δημοκρατίας αναγκάστηκε να προτείνει να αλλάξουν *13 σημεία του*

*Συντάγματος* και γιατί;

«Το Σύνταγμα της Κύπρου, ενώ εγκαθίδρυε μια ανεξάρτητη και κυρίαρχη Δημοκρατία, ήταν, σύμφωνα με το Ντε Σμιθ (μια αυθεντία στο Συνταγματικό Δίκαιο), «μοναδικό στη λαβυρινθώδη πολυπλοκότητά του και στην πολλαπλότητα των εγγυήσεων που προνοεί για την κυριότερη μειονότητα» και έτσι «είναι μοναδικό ανάμεσα στα συντάγματα σ' ολόκληρο τον κόσμο» (S.Α. de Smith «The New Commonwealth and its Constitutions», Λονδίνο 1964, σ. 296). Ως εκ τούτου δεν ήταν παράξενο που σε λιγότερο από τρία χρόνια η κατάχρηση των εγγυήσεων από την Τουρκοκυπριακή ηγεσία οδήγησε σε πλήρη παράλυση του Συντάγματος. Αυτό κατέστησε αναγκαία την υποβολή προτάσεων για συνταγματικές μεταρρυθμίσεις («13 σημεία») από τον Πρόεδρο της Δημοκρατίας Μακάριο Γ', που αμέσως απορρίφθηκαν από την Τουρκική Κυβέρνηση και στη συνέχεια από την Τουρκοκυπριακή ηγεσία. Η Τουρκία, στην προσπάθεια προώθησης των επεκτατικών της βλέψεων, υποκίνησε την Τουρκοκυπριακή ηγεσία να εξεγερθεί κατά του κράτους, ανάγκασε τα τουρκοκυπριακά μέλη της εκτελεστικής, της νομοθετικής και της δικαστικής εξουσίας, και τους Τουρκοκύπριους δημόσιους υπαλλήλους να αποσυρθούν από τις θέσεις τους και δημιούργησε θύλακες στη Λευκωσία και άλλα μέρη του νησιού».

***www.culturalportal.moec.gov.cy.***

***Επίσημη Πολιτιστική Πύλη της Κύπρου. Τμήμα Πολιτιστικών Υπηρεσιών, Υπουργείο Παιδείας***

***και Πολιτισμού, Κυπριακή Δημοκρατία***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Οι Εισηγήτριες**  **Η Συντονίστρια Β.Δ** **Ο Διευθυντής**

.................................. ................................ .............................

Νικολάου Άννα-Μαρία Πίτρου Δέσποινα Χριστοδουλίδης Αντρέας

.............................

Κασκάνη Ελένη